STAR จ่อออกหุ้นกู้ 500 ลบ. หวังระดมทุนใช้เป็นเงินทุนหมุนเวียน
STAR จ่อออกหุ้นกู้ 500 ลบ. หวังระดมทุนใช้เป็นเงินทุนหมุนเวียน พร้อมแต่งตั้ง “ณัฐพงศ์ ตังเดชะหิรัญ” รักษาการ CEO โดยมีผลตั้งแต่วันนี้เป็นต้นไป
22 ธ.ค. 2560

บริษัท สตาร์ ยูนิเวอร์แซล เน็ตเวิร์ค จำกัด (มหาชน) หรือ STAR เปิดเผยว่า ที่ประชุมคณะกรรมการบริษัทรับทราบการลาออกจากตำแหน่ง ประธานเจ้าหน้าที่บริหาร และกรรมการของ นายกนก วงศราวิทย์ โดยมีผลตั้งแต่วันที่ 22 ธันวาคม 2560 เป็นต้นไป พร้อมอนุมัติแต่งตั้งนายณัฐพงศ์ ตังเดชะหิรัญ ให้ดำรงตำแหน่งรักษาการประธานเจ้าหน้าที่บริหาร โดยมีผลตั้งแต่วันที่ 22 ธันวาคม 2560 เป็นต้นไป
นอกจากนี้ ที่ประชุมฯ อนุมัติให้เสนอต่อที่ประชุมผู้ถือหุ้น เพื่อพิจารณาอนุมัติการออกและเสนอขายหุ้นกู้ ในวงเงินไม่เกิน 500,000,000 บาท เพื่อใช้เป็นเงินทุนหมุนเวียน และ/หรือ เงินลงทุนและสนับสนุนการดำเนินงานของบริษัทฯ และ/หรือบริษัทย่อย และ/หรือ บริษัทร่วม